### NN 101/2025 (11.7.2025.), Pravilnik o izmjenama i dopunama Pravilnika o osobnom identifikacijskom broju

Ministarstvo financija

1396

Na temelju članka 20. Zakona o osobnom identifikacijskom broju (»Narodne novine«, broj 60/08.) ministar financija donosi

PRAVILNIK

O IZMJENAMA I DOPUNAMA PRAVILNIKA O OSOBNOM IDENTIFIKACIJSKOM BROJU

Članak 1.

U Pravilniku o osobnom identifikacijskom broju (»Narodne novine«, br. 1/09., 117/10., 125/13., 31/15., 1/17., 6/20., 44/21.) u članku 3. stavku 9. iza riječi: »strana predstavništva« stavlja se zarez i dodaju riječi: »zajednice suvlasnika«.

Članak 2.

U članku 6. iza stavka 6. dodaje se novi stavak 7. koji glasi:

»(7) Uz podatke propisane stavkom 2. ovoga članka, nadležno tijelo pri upisu zajednice suvlasnika u Registar zajednice suvlasnika dostavlja i podatke o imenu i prezimenu ili nazivu, osobnom identifikacijskom broju i funkciji upravitelja zgrade.«

U članku 6. stavak 7. koji je postao stavak 8. glasi:

»(8) Uz podatke propisane stavkom 1. ovoga članka, nadležno tijelo dostavlja i podatke: rođeno prezime obveznika broja, državu rezidentnosti i porezni identifikacijski broj iz države rezidentnosti, ime i prezime roditelja, rođeno prezime roditelja te osobni identifikacijski broj roditelja, ako tim podacima raspolaže.«

U članku 6. stavku 8. koji je postao stavak 9. brišu se riječi: »i 5.« stavlja se zarez i dodaju riječi: »5., 6. i 7.«.

Članak 3.

U članku 14.c stavku 4. iza riječi: »identifikacijski dokument« dodaju se riječi: »državu rezidentnosti i porezni identifikacijski broj iz države rezidentnosti«.

Članak 4.

U članku 25. stavku 2. podstavku 2. brišu se riječi: »jedinstveni matični broj građana za hrvatske državljane (MBG) i«.

Članak 5.

U članku 26. dodaje se stavak 3. koji glasi:

» (3) Ministarstvo financija, Porezna uprava će po službenoj dužnosti izvršiti promjene podataka za obveznika broja iz članka 13. stavka 2. točke 1. i 2. u Evidenciji o osobnim identifikacijskim brojevima, temeljem vjerodostojne dokumentacije kojom se dokazuje promjena podataka.«

Članak 6.

U članku 27. stavku 1. točka 3. mijenja se i glasi:

»3. o datumu otvaranja stečajnog postupka i likvidacije, o osobnom identifikacijskom broju stečajnog upravitelja i likvidatora«

U članku 27. stavku 1. dodaje se nova točka 4. koja glasi:

»4. o datumu okončanja stečajnog postupka i likvidacije, prestanku pripajanjem, prestanku podjelom, prestanku spajanjem, brisanju stečajne mase nakon pravomoćnosti rješenja o zaključenju stečajnog postupka, brisanju likvidacijske mase nakon pravomoćnosti rješenja o obustavi odnosno zaključenja likvidacije, brisanjem po službenoj dužnosti ili drugom načinu prestanka pravne osobe sa sjedištem na području Republike Hrvatske«

U članku 27. stavku 1. dosadašnje točke 4. i 5. postaju točke 5. i 6.

Članak 7.

U članku 30. stavku 1. podstavak 5. mijenja se i glasi:

» – elektronički pečat«.

U članku 30. stavku 1. podstavak 6. briše se.

Članak 8.

Članak 34. briše se.

Članak 9.

U članku 39. stavku 2. točki 1. riječi: »Odluka o Nacionalnoj klasifikaciji djelatnosti 2007. – NKD 2007. (»Narodne novine« broj 58/07. i 72/07.)« brišu se i dodaju se riječi: »Odluka o Nacionalnoj klasifikaciji djelatnosti 2025. – NKD 2025. (»Narodne novine« broj 47/24.)«.

Članak 10.

U članku 40. stavak 2. iza riječi: »članka 27.« dodaju se riječi: »točke 1., 2., 4., 5. ili 6.«

U članku 40. stavak 3. iza riječi: »članka 27.« dodaju se riječi: »točke 1., 2., 4., 5. ili 6.«

Članak 11.

U članku 50. stavak 5. briše se.

Članak 12.

U članku 51. stavku 1. riječi: »putem sms-poruke ili« i riječi: »imenom, prezimenom i jedinstvenim matičnim brojem građana (MBG) ili« brišu se.

Članak 13.

Zahtjev za određivanjem i dodjeljivanjem osobnoga identifikacijskog broja mijenja se i sastavni je dio ovoga Pravilnika.

ZAVRŠNA ODREDBA

Članak 14.

Ovaj Pravilnik stupa na snagu osmoga dana od dana objave u »Narodnim novinama«, osim odredbi članaka 7. i 8. ovoga Pravilnika koji stupaju na snagu 1. siječnja 2026.

Klasa: 011-01/24-02/4

Urbroj: 513-07-21-01-25-9

Zagreb, 30. lipnja 2025.

Potpredsjednik
 Vlade Republike Hrvatske i
 ministar financija
 dr. sc. Marko Primorac, v. r.

PRILOG

![](/files/_web/sluzbeni-dio/2025/133360/images/5830.jpg)

![](/files/_web/sluzbeni-dio/2025/133360/images/5821.jpg)

![](/files/_web/sluzbeni-dio/2025/133360/images/5813.jpg)